kardosdrur/scandi-wiki huggingface dataset:
Mikael Dehn

Mikael Dehn (født 8. juli 1964) er sanger og multi-instrumentalist og er den karakteristiske korstemme og korarrangør på de tre første Love Shop-plader. Han er endvidere kendt som frontmand i en af Danmarks første electro/synthpop grupper, Russia Heat.

Karriere 
Dehn startede som punk/new wave-musiker med soloprojekter som Bohemian Works (spillede i Saltlageret til Hot Waves 1984), derefter Simple & Henderson og har siden 1995 arbejdet/komponeret under eget navn DEHN. 

Han medvirkede som vokal-producer på Blå Øjne's udgave af Love Shops hit "En Nat Bli'r Det Sommer".  

Mikael Dehn's faste sparringspartner, Johnny Stage (guitarist, Sort Sol m.fl.) har spillet på alle kompositioner siden 1992, og Mikael Dehn medvirker på Stages soloprojekter og er korarrangør og -vokalist på Stage/Arnbjergs "Salmernes Bog" og det efterfølgende album under navnet "Glamorama"

Eksterne henvisninger 
 

Sangere fra Danmark
Love Shop
Jeddah

Jeddah () er en større by i Saudi-Arabien, beliggende i den vestlige del af landet ud mod det Røde Hav.

Den er havneby for Mekka og den islamiske pilgrimsfærd, Hadjen. Jeddah har  indbyggere. 

I 2013 begyndte megaprojektet Jeddah Tower, tidligere kendt som Kingdom Tower. Jeddah Tower skulle have været den første menneskeskabte konstruktion, der nåede 1 kilometers højde. Dermed ville det overhale Burj Khalifa, Verdens nuværende højeste menneskeskabte konstruktion, og blive Verdens højeste menneskeskabte konstruktion. Men i Januar 2018 stoppede byggeriet. Jeddah Economic Company (JEC) forventer, at konstruktionen begynder igen i 2020.

Referencer

Eksterne henvisninger 

 

Byer i Saudi-Arabien
Russia Heat

Russia Heat (1983-??) var et dansk band, der markerede sig som electro-pioner på den danske musikscene.

Bandet bestod af Mikael Dehn (vokal og synths), Ian Maria (synths), Julian Le Fay (synths) og Jens Walter (producer). 

Russia Heat udgav sin første 12" maxi-single, "Tell Me Your Name",  på Irmgardz og blev hurtigt nummer et på Dansk Sam's hitliste (endda foran New Order). 

Mikael Dehn (der kom fra Bohemian Workz) forlod bandet for at synge i Love Shop, og Russia Heat fik som ny forsanger Peter Scheutz, der sang Mikael Dehns tekst til More Love Than Greed på den anden og sidste udgivelse fra Russia Heat, Bomb Beat Boys. 

Ian Maria, også kendt som Ian Ion, var senere medlem af Koxbox og The Overlords.

Julian Le Fay blev sidenhen computerspilprogrammør i USA.

Eksterne links 
 Russia Heat MySpace-profil
 Biografi på substans.info 

Musikgrupper fra Danmark
Musikgrupper fra 1983
Viggo Brun

Viggo Brun (født 13. oktober 1885, Lier, død 15. august 1978, Drøbak) var en norsk matematiker.

Han studerede ved Universitetet i Oslo og begyndte i 1910 at forske på universitet i Göttingen. I 1913 blev Viggo Brun professor på det tekniske universitet i Trondheim og i 1946 professor på Universitet i Oslo. Han fratrådte i 1955 i en alder af 70 år.

I 1915 introducerede han en ny metode, baseret på Legendres version af Eratosthenes' si, nu kendt som Bruns si, som kunne bruges til at studere problemer som Goldbachs formodning og formodningen om uendelige mange primtalstvillinger. Han brugte metoden til at vise, at der eksisterer uendelige mange heltal n sådan at n og n+2 har højest 9 primtalsfaktorer; og at alle lige heltal er summen af to heltal der hver har højest 9 primtalsfaktorer. Han viste også, at summen af de reciprokke værdier af tvillingeprimtallene konvergerer mod en endelig værdi, som nu kaldes Bruns konstant: i modsætning til summen af de reciprokke værdier af primtallene, der divergerer. Viggo Brun udviklede en multidimensionel kædebrøksalgoritme i 1919/20 og gjorde det anvendelig i problemer indenfor musikteori.

Matematikere fra Norge
Ansatte ved Oslo Universitet
Ansatte ved Norges teknisk-naturvidenskabelige universitet

Nordmænd i 1800-tallet
Nordmænd i 1900-tallet
Jess Søderberg

Jess Søderberg (født 12. oktober 1944 i København) er en dansk erhvervsmand.

Han blev student fra Holte Gymnasium i 1963 og senere uddannet cand.merc. fra Handelshøjskolen i København. Desuden er han Ridder af 1. grad af Dannebrogordenen.

Han var ansat som cand.merc. i 1970 i det daværende Mærsk. I hans 37 år i Danmarks største virksomhed, A.P. Møller-Mærsk, var han 14 år som koncernchef i rederiet fra 1993 til 2007. Han var ansvarlig for, at koncernen voksede markant i størrelse, fra en omsætning på 50 mia. kr. til 300 mia. kr., med store og også risikofyldte opkøb, bl.a. opkøbt af det engelsk/hollandske P&O Nedlloyd.

Efter sin afgang fra A.P. Møller-Mærsk, var han næstformand i Carlsberg.

Kilder 
 Jens Chr. Hansen & Søren Domino, Søderberg – Mand af Mærsk, Gyldendal, 2006. .
 Thomas Larsen og Finn Mortensen, Mærsk Mc-Kinney Møller, Gyldendal Business, 2008

Noter 

 

Skibsredere fra Danmark
Riddere af 1. grad af Dannebrog
Personer fra København
Økonomer fra Danmark
Personer i Kraks Blå Bog
Alumni fra Copenhagen Business School
Ørskog

Ørskog er en tidligere kommune på Sunnmøre i Møre og Romsdal fylke i Norge.  Med kommunereformen i Norge blev   Sandøy, Skodje, Haram og Ørskog kommuner  1. januar 2020  lagt  sammen med Ålesund.  Den tidligere kommune grænser i nord og øst til Vestnes, i syd til Stordal og i vest til Skodje. Over Storfjorden i sydvest ligger Sykkylven kommune.

Kendte ørskogbygdere 
 Rasmus Ingebrigtsson Myklebust – «Store-Rasmus» (ca. 1595–ca. 1666), bondeoprører
 Sylvi Listhaug (1977–), byråd for velfærd og sociale tjenester i Oslo

Eksterne henvisninger 

 Kultur i Ørskog på kortfra Kulturnett.no 

Tidligere kommuner i Norge

Kommuner i Møre og Romsdal
Gellerup

Gellerup er et sogn og kvarter i Brabrand, i det vestlige Aarhus. Det ligger på umiddelbart vest for Ring 2 og med Silkeborgvej som gennemgående motortrafikvej. Der bor 11.406 indbyggere i Gellerup pr. 2012.

Boligmæssigt domineres Gellerup af almene boliger i form af murstens- og betonhøjhuse i 4 til 8 etager, primært i det store område Gellerup Planen, som bl.a. inkluderer Danmarks største boligafdeling Gellerupparken. Herudover er der en række parcelhusområder.

I den vestlige del ligger der et industriområde.

City Vest og Bazar Vest er de største indkøbscentre i Gellerup, og blandt de største i Aarhus, og mange mennesker kommer hertil for at handle. Således har City Vest ca. 3 millioner kunder om året i 2010 (dog faldet til ca. 2,7 millioner i 2016), og Bazar Vest har 1,5 millioner besøgende (30.000 om ugen).

I Gellerup er der mange muligheder for at dyrke sport både indendørs og underdørs. Her er svømmehal, motocrossbaner, boldbaner og fitnessudstyr til udendørs motion. I oktober 2005 blev fritids-, kultur- og sports-centeret Globus1 indviet.

Gellerup er omgivet af en række naturattraktioner og rekreative områder. I nord og øst ligger Hasle Bakker og Skjoldhøjkilen. Mod vest ligger Langdalen, der munder ud i et større skovområde bestående af True Skov og Årslev Skov. Mod sydøst ligger Gellerup Skov, og i syd er der adgang og udsyn til Brabrandsøen med forskellige tilstødende naturområder.

Se også 
 Gellerup Sogn

Referencer

Eksterne henvisninger 
 Gellerup Fællesråd 
 City Vest
 Bazar Vest
 Globus1
 Gellerupbadet

Brabrand
Kvarterer i Aarhus
Ørsta

Ørsta er en kommune på Sunnmøre i Møre og Romsdal fylke i Norge. Den grænser i øst til Sykkylven og Stranda, i syd til Hornindal, og i sydvest til Volda. Nord for Vartdalfjorden ligger i nord også kommunerne Ulstein, Hareid og Sula.
Hovedbyen hedder også Ørsta. Kommunen har en varieret industri, særlig møbelindustri, elektroteknisk og mekanisk industri. Flyvepladsen, Ørsta/Volda lufthamn, Hovden, ligger ca. 5 km fra centrum. Naturen omkring er storslået med de kendte Sunnmørsalperne og mange fjorde. Kommunen huser også en stor havfiskeflåde og en række fiskeforædlingsanlæg. Af kulturelle attraktioner må særlig nævnes Ivar Aasen-tunet som blev åbnet i 2000. Musikklubben Rust høster også stor anerkendelse, og har løbende store artister på besøg.

Natur i Ørsta 
 Bondalselva
 Hjørundfjorden
 Vartdalsfjorden
 Hornindalsrokken

Sunnmørsalperne 
 Kolåstinden
 Råna
 Skårasalen
 Slogen
 Kviteggja højeste fjeld i kommunen, 1.689m

Byer i Ørsta kommune 
 Ørsta
 Hovdebygda
 Sæbø
 Vartdal

Personer fra Ørsta (ørstinger) 
 Sivert Aarflot († 1817), folkeoplysningsmand
 Berthe Canutte Aarflot († 1859), forfatter
 Ivar Aasen († 1896), digter, sprogforsker
 Anders Hovden († 1943), digter, præst
 Rasmus Straume († 1957), lærer, kunstmaler
 Andreas Haavoll († 1958), redaktør
 Karl Straume († 1968), kunstmaler, grafiker
 Peter Kjeldseth Moe († 1973), politiker, stortingsmand
 Rolf Juell Gleditsch († 1984), kunstmaler
 Marie Takvam († 2008), forfatter
 Per Hovdenakk, kunsthistoriker († 2016)
 Jon Hustad (1968-), journalist, forfatter, kanalvært
 Gunnhild Øyehaug (1975–), forfatter, voksede op i Ørsta, født i Volda

Galleri

Referencer

Eksterne henvisninger 

 Ørsta og Sunnmørsalperne
 Kultur i Ørsta på kort fra Kulturnett.no

 
Kommuner i Møre og Romsdal
Clementine (rumsonde)

Clementine var en amerikansk rumsonde, der var et samarbejde mellem NASA og Ballistic Missile Defense Organization (BMDO). Clementine blev opsendt i 1994 af et ombygget Titanraket. Målet med missionen var at teste materiel og foretage videnskabelige observationer af Månen samt nærjords-asteroiden 1620 Geographos. 

Observationerne af asteroiden blev opgivet grundet tekniske problemer, men observationer af Månen blev gennemført. Det mest opsigtsvækkende resultat heraf blev offentliggjort 5. marts 1998 af NASA. De gik ud på, at data fra missionen indikerer, at der er vand på Månen – så meget vand, at det kan danne grundlag for en koloni for mennesker samt en produktion af raketbrændstof.

Etymologi 
Rumsonden er opkaldt efter balladen "Oh My Darling, Clementine" (1884).

Rumsonder
Erhvervs- og Selskabsstyrelsen

Erhvervs- og Selskabsstyrelsen var en styrelse under Økonomi- og Erhvervsministeriet, som varetog opgaver vedrørende virksomheder, herunder liberale erhverv i Danmark, ligesom styrelsen forestod registreringen af virksomheder i Det Centrale Virksomhedsregister (CVR).

Historie 
Erhvervs- og Selskabsstyrelsen blev oprettet i 1918 under navnet Aktieselskabsregisteret. Det skete som følge af en lov om aktieselskaber, som var vedtaget året før. Da man med loven indførte en særlig selskabsretlig lovgivning var det nødvendigt med en enhed, som skulle forestå registreringen af alle danske virksomheder. Da muligheden for at etablere anpartsselskaber kom i 1974, blev registreringen af disse ligeledes forestået af Aktieselskabsregisteret. 

I 1987/1988 betyder en større reform i det hedengangne Industriministeriet, at styrelserne overtog en række opgaver, som tidligere havde været placeret i ministeriets departement. Reformen betød, at Aktieselskabsregisteret skiftede navn til Erhvervs- og Selskabsstyrelsen, samt at styrelsen overtog administrationen af områder som næringsret, liberale erhverv, åbningstider, restaurations- og hotelvirksomhed m.v. Ved samme lejlighed blev titlen for styrelsens chef ændret fra det lidt støvede overregistrator til direktør. I 1999 oprettes Det Centrale Virksomhedsregister (CVR), som for første gang samler samtlige oplysninger om de 275.000 firmaer, der findes i Danmark.

Den 1. januar 2012 blev Erhvervs- og selskabsstyrelsen en del af Erhvervsstyrelsen.

Direktører 
Indtil 1. januar 1988 benævnt overregistrator.
 H.B. Krenchel (1918-1939)
 Henning Sewerin Lage (1939-1957)
 Axel Roelsen (1957-1973)
 Viggo Larsen ( 1973-1980)
 Jens Selmer (1980-1985)
 Ole Blöndal (1985 – 2010)
 Betina Hagerup (2011-2012)

Eksterne henvisninger 
 Erhvervsstyrelsen 

Danske styrelser
Erica Jong

Erica Jong (født 26. marts 1942) i New York City, USA, er en amerikansk forfatter og foredragsholder.

Jong er uddannet på Barnard College på Manhattan, New York City og er bedst kendt for sin roman, Fear of Flying (Luft under vingerne), som udkom i 1973. Bogen var en sensation grundet den ligefremme fremstilling af kvinders seksuelle behov.

Bibliografi

Romaner 
 Fear of Flying (1973) – Luft under vingerne
 How To Save Your Own Life (1977) – Kunsten at redde livet
 Fanny, Being The True History of the Adventures of Fanny Hackabout-Jones (1980)
 Parachutes & Kisses (1984) – Faldskærme og kys
 Shylock's Daughter (1987): tidligere titel Serenissima – Serenissima : en roman om Venedig
 Any Woman's Blues (1990) – Frit fald : en kvinde-blues
 Inventing Memory (1997) – Erindringens døtre
 Sappho's Leap (2003)

Noveller 
 Four Visions of America – Fire amerikanske visioner

Faglitteratur 
 Witches (1981) – Hekse
 Megan's Two Houses (1984)
 The Devil at Large: Erica Jong on Henry Miller (1993)
 Fear of Fifty: A Midlife Memoir (1994) – Frygten for de 50 : midtvejserindringer
 What Do Women Want? Bread Roses Sex Power (1998) – Hvad vil kvinder have? : magt, sex, penge og roser
 Seducing the Demon : Writing for My Life (2006)

Poesi 
 Fruits & Vegetables (1971) – Frugt og grønt og andre digte
 Half-Lives (1973)
 Loveroot (1975)
 At The Edge Of The Body (1979)
 Ordinary Miracles (1983)
 Becoming Light: New And Selected (1991)

Trivia 
 Erica Jong er nævnt i Bob Dylans sang Highlands.

Hædersbevisninger 
 Poetry Magazine's Bess Hokin Prize (1971)
 Sigmund Freud Award For Literature (1975)
 United Nations Award For Excellence In Literature (1998)
 Deauville Award For Literary Excellence In France

Ekstern henvisning 
 Jongs hjemmeside 

 Luft under vingerne på litteratursiden.dk

Romanforfattere fra USA
Personer fra New York
Novelleforfattere fra USA
Digtere fra USA
Faglitterære forfattere fra USA
John Tenta

John Anthony Tenta Jr. var en canadisk wrestler, der wrestlede med stor succes for både World Wrestling Federation og World Championship Wrestling. Han wrestlede under mange forskellige gimmicks, heriblandt Big John, Earthquake, Avalanche, Shark, Golga og sit eget navn. 

John Tenta var nok mest kendt for sin enorme vægt, der lå omkring de 209 kg. Tenta startede hos WWF i 1990, hvor han blev peget ud af publikummet af Dino Bravo, som en person, der skulle side på ryggen af The Ultimate Warrior (for at vise Warrior's massive styrke). Bravo og Tenta angreb dog i stedet for brutalt The Ultimate Warrior, og kort efter debuterede John Tenta som wrestler i WWF under navnet Big John. 

John Tenta skiftede dog hurtigt navn til Earthquake og vandt WWFs Tag Team Championship sammen med Typhoon. Ved Summerslam 1990 wrestlede Earthquake en af sine største kampe mod Hulk Hogan. Earthquake tabte dog matchen, da dommeren talte ham ud. 

I 1994 begyndte Tenta at wrestle for WCW – denne gang som Avalanche. Avalanche genoptog sin fejde med Hulk Hogan og teamede op med Kevin Sullivan og The Butcher som The 3 Faces of Fear. Senere tilsluttede John Tenta sig også Dungeon of Doom under navnet Shark. I 1996 wrestlede han dog bare under sit eget navn som John Tenta, og fik i én af sine sidste kampe hos WCW besejret Randy Savage. Inden han stoppede karrieren nåede han lige et par matcher hos WWF under navnet Golga. 

John Tenta døde 7. juni 2006 efter lang tid kamp med kræft.

Eksterne henvisninger 
 
 

Tjek fødselsår
Wrestlere fra Canada
Personer døde af kræft
Søren Malling

Søren Dyrberg Malling (født 3. februar 1964 i Kjellerup) er en dansk skuespiller. Han har medvirket i flere film og tv-serier, samt adskillige reklamefilm. Han har modtaget Robertprisen for bedste mandlige hovedrolle i 2013 for sin rolle i Kapringen fra 2012, og en Bodil for bedste mandlige hovedrolle i Forældre af Christian Tafdrup samt en Bodil for bedste mandlige birolle for Den bedste mand i 2018.

Karriere 
Malling er opvokset i Kjellerup og var oprindelig i lære som blikkenslager.
Han blev uddannet fra Skuespillerskolen ved Odense Teater i 1992 og er kendt som vicekriminalkommissær Jan Meyer i DR's tv-serie Forbrydelsen, hvilket er hans hidtil største rolle. 

Søren Malling var fra 23. februar til 5. juni 2009 en af de tre værter på Nova Morgen radio holdet på Nova FM, sammen med Dennis Ravn og Vicki Berlin.

Han har spillet med i flere af DRs dramaserier, både i større roller med flere afsnit som Bryggeren (1997), Taxa (1997(, Forbrydelsen, Borgen (2010-2013) og 1864 (2014) og mindre roller i enkelte afsnit som Rejseholdet (2000), Nikolaj og Julie (2003), Ørnen (2005) og Dicte (2016).

Han har også medvirket i reklamefilmene om Polle fra Snave, hvor han spillede Karsten Kørelærer.

Privatliv 
Han er gift med skuespilleren Petrine Agger. Han er far til Viilbjørk Malling Agger.

Filmografi

Film

Tv-serier

Animation 
 Æblet & ormen (2009) – Kirsebær

Priser
Kåret som bedste mandlige skuespiller for sin præstation i Kapringen på Marrakech internationale filmfestival 2012.
Han modtog sin første Robert-pris for bedste mandlige hovedrolle i Kapringen, ved prisuddelingen den 28. februar 2013.

Referencer

Eksterne henvisninger 
 

Skuespillere fra Danmark
Robertprisen for årets mandlige hovedrolle
Tegnefilmsdubbere fra Danmark
Personer i Kraks Blå Bog
Bodilprisen for bedste mandlige hovedrolle
Personer fra Kjellerup
Fujis udbrud 1707

Fujis udbrud 1707 er det seneste udbrud af den japanske vulkan Fuji. Efter japansk tidsregning taler man også om Hōei-udbruddet, idet Hōei betegner tidsrummet 1704-11.

Man kender til tre store udbrud af Fuji: To af disse forekom i Heian-perioden (794-1185) samt dette fra 1707 i Edo-perioden (1603-1867).

Udbruddet i 1707 medførte ikke flydende lava, men til gengæld en overvældende mængde vulkansk aske, der blev spredt over et stort område i Fujis omegn. Blandt andet ramte den hovedstaden Edo omkring 100 km fra vulkanen. Det anslås, at mængden af aske, der blev spredt, var på omkring 800 millioner m³.

Udbruddet fandt sted på vulkanens sydvestlige skråning og gav vulkanen tre nye kratere, kaldet 1., 2. og 3. Hōei-kraterne.

Følgevirkninger 
Året efter udbruddet gik Sakawa-floden over sine bredder som følge af de store aflejringer af vulkansk materiale. Dette materiale i form af blandt andet vulkansk sand faldt ned og dækkede store områder med landbrugsjord i området øst for Fuji. For at gøre markerne brugbare igen transporterede de lokale bønder store mængder af sand til specielle områder, hvor der opstod hele sandbakker. Regnen skyllede efterfølgende sandet ud i de nærmeste floder, hvorved disse blev smallere. Det gik især ud over Sakawa, hvori der opstod en slags dæmninger flere steder. I forbindelse med et voldsomt regnvejr 7. og 8. august 1708 gik floden over disse dæmninger, hvilket medførte en omfattende oversvømmelse af Ashigara-sletten.

Japans historie
Vulkanudbrud
Ulrik Haagerup

Ulrik Haagerup (født 18. marts 1963) er en dansk journalist og grundlægger og direktør for Constructive Institute. Han er tidligere chefredaktør og nyhedsdirektør i DR.

Ulrik Haagerup blev student fra Gentofte Statsskole i 1981, og blev uddannet journalist fra Danmarks Journalisthøjskole i 1986. Samme år blev han ansat som undersøgende journalist på Jyllands-Posten, og allerede 4 år senere, i 1990, modtog han i fællesskab med to kolleger den fornemste journalistiske anerkendelse, Cavlingprisen, for afdækning af en række overbelåningssager i danske realkredit-institutter. I 1991-1992 studerede Haagerup ved Stanford Business School i USA. Da han vendte hjem, blev det til stillingen som ledende redaktionschef på Jyllands-Posten, hvilket han var frem til 1993, hvor han blev journalistisk redaktør samme sted. I 1994 blev han chefredaktør på Jyllands-Posten – en post han bestred til 2001.

Fra 1999 til 2002 var han medlem af bestyrelsen for Danmarks Journalisthøjskole. I 2001-2002 arbejdede han som konsulent i sit eget firma, Haagerup Consulting. I 2002 blev han formand for Styrelsen for Center for Journalistik´ved Syddansk Universitet i Odense. Fra 2002 til 2007 har Ulrik Haagerup været chefredaktør for Nordjyske Medier. Han udgav debatbogen En god idé – fik du den? i 2004.

Fra 2007 til 2017 var han chef for DR's nyhedsredaktioner. I 2017 sagde han sit job op i DR efter ti år for at stifte Constructive Institute, der arbejder for at styrke demokratiet gennem end ændring af den globale nyhedskultur, der fokuserer på konflikter og det ekstreme. Han har skrevet bogen "Constructive News" (2012), der er udkommet både på dansk, engelsk og tysk.

I 2020 kom det frem, at medlemmer af Haagerups VL-gruppe 42 har støttet Constructive Institute med anselige beløb.

5. marts 2012 blev han Ridder af Dannebrog.

Referencer

Eksterne henvisninger 

Journalister fra Danmark
Ansatte i DR
Riddere af Dannebrog
Danskere i 1900-tallet
Danskere i 2000-tallet
Cavlingprismodtagere
Personer i Kraks Blå Bog
Ansatte ved Syddansk Universitet
Tinariwen

Tinariwen (Tamasheq: tomme steder) er en malisk musikgruppe, som blev dannet i 1982 i Muammar Gaddafis lejre af tuaregiske oprørere. De spiller Tishoumaren, og synger ofte på Tamasheq eller fransk. Deres sange omhandler mest ønsket om uafhængighed fra Mali.

Tinariwen har udgivet en masse kasettealbum gennem årene, men i 2000 begyndte de at optage deres første cd-album. Albummets navn var The Radio Tisdas Sessions, og det er samtidig deres første udgivelse uden for Afrika

Medlemmer 
 Ibrahim – guitarist og sanger
 Kiddou – guitarist og sanger
 Mohammed "Japonais" – guitarist og sanger
 Foy Foy – guitarist og sanger
 Abdallah – guitarist, bassist og sanger
 Hassan – guitarist, percussionist og sanger
 Seyid – percussionist
 Nina – kor
 Anini – kor
 Bogness – kor
 Eyadou – guitarist og sanger

Diskografi 
 The Radio Tisdas Sessions – 2002 – album
 Amassakoul – 2004 – album
 Aman Iman – 2007 – album

Eksterne henvisninger 

 Tinariwens hjemmeside 
 Tinariwen på MySpace 
 Tinariwen  på Universal Music 
 

Etableret i 1982
Mali
Tuareger
Har spillet på Roskilde Festival
Musikgrupper
Etrurien

Etrurien lå mellem floderne Tiberen i syd og Arno i nord og var i øst afgrænset af Appenninerbjergene, hvilket svarer nogenlunde til Toscana og Umbria i dag.

Italien
Etruskerne
The Big Boss

The Big Boss er en Bruce Lee-film fra 1971. Filmen er den første i rækken af de fem film som Bruce Lee nåede at indspille, inden sin død i 1973. The Big Boss var den ene af en kontrakt på to film, som Bruce Lee havde indgået med filmselskabet Golden Harvest. Filmen er optaget "on location" i Thailand i sensommeren 1971, og havde premiere i Hong Kong senere samme år.

Filmen blev en kæmpe succes i Hong Kong og Asien generelt, og gav Bruce Lee status af filmstjerne. Da Bruce Lee feberen for alvor begyndte at rase i resten af verden, efter hans død, blev filmen også kendt her. Filmen blev eftersynkroniseret med engelsk tale. I Danmark fik filmen titlen Karatenæver af stål.

Plot 

Bruce Lee spiller den unge og vilde Cheng som sendes til at bo hos sin morbror i Bangkok. Inden han rejser tvinger hans mor ham til at love at han aldrig mere vil komme op og slås. Mens han bor hos sin onkel arbejder på en isfabrik sammen med sine fætre. Fabrikken er ejet af den meget rige Hs Mi. Men snart opdager Cheng og hans fætre at der er gemt små poser heroin inde i isen og at fabrikken er en facade for et kæmpestort narkotika- og bordelsyndikat, under ledelse af Hsa Mi. Syndikatet beskyttes af utallige kung fu eksperter. Chengs fætre bliver brutalt myrdet og hans veninde borført, for at forhindre ham i at tale om ulovlighederne.

Trivia 
Ved udgivelsen i Asien og Europa blev filmen kaldt The Big Boss, mens den i USA blev omdøbt til Fists of Fury. Denne film skal derfor ikke forveksles med den senere Bruce Lee film som i Asien hedder Fist of Fury (uden s) og i USA hedder The Chinese Connection

Eksterne henvisninger 
 

Film fra 1971
Actionfilm fra Hongkong
Kampsportsfilm fra Hongkong
Kyskhedstræ-slægten

Kyskhedstræ-slægten (Vitex) er en slægt med ca. 250 arter af løvfældende buske og træer, der er udbredt i tropiske, subtropiske og varmt tempererede områder. Bladene er modsatte og 3-7 fingrede. Blomsterne sidder i slanke, endestillede aks. Tidligere blev slægten henregnet til familien Verbena-familien (Verbenaceae), men fylogenetiske undersøgelser viser, at den hører til i Læbeblomst-familien.

 Kyskhedstræ (Vitex agnus-castus)
 Vitex negundo

Læbeblomst-familien